Lukuaika noin 3 min

Valtion omistamaa maa- ja vesialuetta hoitava ja hallinnoiva Metsähallitus katsoo tiedotteessaan, että sillä on ”edelleen hyvä maine”. Metsähallituksen tehtäviin kuuluu myös luontoarvojen vaaliminen suojelu- ja monikäyttömetsissä.”Metsähallitusta pidetään vastuullisuudessa esimerkinomaisena organisaationa, ja myös tehtävissä onnistumisesta annetaan mainio arvosana. Joustavuudesta ja kehityskyvystä annetaan sitä vastoin heikot arviot”, Metsähallituksen tiedotteessa todetaan.Metsähallituksen liiketoiminta sai heikoimmat arviot kansalaisjärjestöiltä.Lisäksi vastaajat kritisoivat tiedotteen mukaan Metsähallitus-lakihanketta - ”Vain muutama vastannut suhtautui hankkeeseen positiivisesti.” Metsähallituksen mainetutkimukseen vastasi 183 henkilöä. Suurin vastaajaryhmä oli hallinto (ml. kunnat) ja politiikka, seuraavaksi suurimmat kansalaisjärjestöt (erä-, suojelu-, liikunta- ym. järjestöt) ja liiketoiminnan asiakkaat. ”Kansalaisjärjestöjen ja matkailun käsitykset poikkesivat selvästi muiden sidosryhmien varsin myönteisistä näkemyksistä”, Metsähallitus toteaa.